11.pielikums

Ministru kabineta

2014.gada \_\_.\_\_\_\_\_ noteikumiem Nr.\_\_\_\_

**Teritorijas attīstības indeksa aprēķināšanas kārtība**

1. Atsevišķi aprēķina teritorijas attīstības līmeņa indeksu un teritorijas attīstības līmeņa izmaiņu indeksu:
	1. teritorijas attīstības līmeņa indekss raksturo attīstības līmeni attiecīgajā gadā, parādot teritoriju augstāku vai zemāku attīstību, salīdzinot ar vidējo attīstības līmeni valstī;
	2. teritorijas attīstības līmeņa izmaiņu indekss raksturo attīstības līmeņa izmaiņas pret iepriekšējo gadu, parādot teritoriju atpaliekošu vai apsteidzošu attīstību, salīdzinot ar vidējo attīstības līmeni iepriekšējā gadā.
2. Teritorijas attīstības indeksu aprēķina šādi:
	1. novadu un republikas pilsētu grupās izmanto astoņus rādītājus (1.tabula);
	2. plānošanas reģionu grupā izmanto astoņus rādītājus (2.tabula);
	3. katra rādītāja nozīmību novērtē ar īpašu nozīmības svaru (1. un 2.tabula). Rādītāju nozīmības svaru summa katrā teritoriju grupā ir 1;
	4. lai teritorijas attīstību raksturojošos rādītājus, kas izteikti dažādās vienībās (piemēram, cilvēki, *euro*, procenti), apvienotu un izveidotu teritorijas attīstības indeksu, veic rādītāju statistisku standartizāciju, izmantojot šādu formulu:

|  |  |
| --- | --- |
| $$t=\frac{x-\overline{x}}{s}$$ | , kur |

t – attīstības pamatrādītāja standartizētā vērtība konkrētā teritorijā;

x – standartizējamais attīstības pamatrādītājs konkrētā teritorijā, izteikts savā specifiskajā mērvienībā;

$\overline{x} $– attiecīgā attīstības pamatrādītāja vidējais teritoriju grupā attiecīgajā gadā (attīstības līmeņa indekss) vai iepriekšējā gadā (attīstības līmeņa izmaiņu indekss), kuru aprēķina kā divu absolūto lielumu attiecību;

s – standartnovirze, variācijas rādītājs, kuru aprēķina par attiecīgo gadu (attīstības līmeņa indekss) vai iepriekšējo gadu (attīstības līmeņa izmaiņu indekss), izmantojot šādu formulu:

|  |  |
| --- | --- |
| $$s=\sqrt{\frac{\sum\_{}^{}(x-\overline{x})^{2}f}{\sum\_{}^{}f}}$$ | , kur |

f – statistiskais svars (iedzīvotāju skaits teritorijā, darbspējas vecuma iedzīvotāju skaits, platība km2, izmantojot attiecīgos attīstības pamatrādītājus);

* 1. lai katram rādītājam piešķirtu tā specifisko nozīmību, katru standartizēto rādītāju reizina ar nozīmības svaru (1.tabulas 2., 3., 4. un 7. rādītāja un 2.tabulas 2. un 5. rādītāja gadījumā lieto nozīmības svaru ar negatīvu zīmi), tādējādi aprēķinot teritorijas attīstības indeksa komponentus. Komponentu summa veido teritorijas attīstības indeksu.
1. Teritorijas attīstības indeksu aprēķina Latvijas mērogā.

1.tabula

**Teritorijas attīstības indeksa aprēķināšanai nepieciešamie rādītāji un to nozīmības svars (novadiem vai republikas pilsētām)**

|  |  |  |  |
| --- | --- | --- | --- |
| Nr.p.k. | Rādītājs | Novadi vai republikas pilsētas | Datu avots |
| svars |
| 1. | Ekonomiski aktīvo individuālo komersantu un komercsabiedrību skaits uz 1000 iedz. | 0,25 | Centrālā statistikas pārvalde |
| 2. | Bezdarba līmenis, % | 0,15 | Nodarbinātības valsts aģentūra (reģistrēto bezdarbnieku skaits) un Centrālā statistikas pārvalde (darbspējas vecuma iedzīvotāju skaits) |
| 3. | Trūcīgo personu īpatsvars iedzīvotāju kopskaitā, % | 0,1 | Labklājības ministrija (trūcīgo personu skaits) un Centrālā statistikas pārvalde (gada vidējais iedzīvotāju skaits) |
| 4. | Kopējais noziedzīgo nodarījumu skaits uz 1000 iedzīvotājiem | 0,05 | Iekšlietu ministrijas Informācijas centrs (kopējais noziedzīgo nodarījumu skaits) un Centrālā statistikas pārvalde (gada vidējais iedzīvotāju skaits) |
| 5. | Dabiskās kustības saldo uz 1000 iedzīvotājiem | 0,1 | Centrālā statistikas pārvalde (dabiskās kustības saldo un gada vidējais iedzīvotāju skaits) |
| 6. | Ilgtermiņa migrācijas saldo uz 1000 iedzīvotājiem | 0,1 | Centrālā statistikas pārvalde (dabiskās kustības saldo un gada vidējais iedzīvotāju skaits) |
| 7. | Iedzīvotāju skaits virs darbspējas vecuma uz 1000 darbspējas vecuma iedzīvotājiem  | 0,05 | Centrālā statistikas pārvalde (iedzīvotāju skaits virs darbspējas vecuma un darbspējas vecuma) |
| 8. | Iedzīvotāju ienākumu nodoklis uz 1.iedz., *euro* | 0,2 | Valsts ieņēmumu dienests (pārskata periodā faktiski ieturētā iedzīvotāju ienākuma nodokļa summa) un Centrālā statistikas pārvalde (pastāvīgo iedzīvotāju skaits) |
| Svaru summa | 1,0 |  |

2.tabula

**Teritorijas attīstības indeksa aprēķināšanai nepieciešamie rādītāji un to nozīmības svars1 (plānošanas reģioniem)**

|  |  |  |  |
| --- | --- | --- | --- |
| Nr.p.k. | Rādītājs | Plānošanas reģioni | Datu avots |
| svars |
| 1. | Iekšzemes kopprodukts uz vienu iedzīvotāju, *euro* (faktiskajās cenās)2 | 0,3 | Centrālā statistikas pārvalde |
| 2. | Bezdarba līmenis, % (reģistrēto bezdarbnieku skaits pret darbspējas vecuma iedzīvotāju skaitu)3 | 0,15 | Nodarbinātības valsts aģentūra (reģistrēto bezdarbnieku skaits) un Centrālā statistikas pārvalde (darbspējas vecuma iedzīvotāju skaits) |
| 3. | Iedzīvotāju ienākuma nodokļa apmērs uz vienu iedzīvotāju, *euro* | 0,1 | Valsts kase (iedzīvotāju ienākuma nodoklis) un Centrālā statistikas pārvalde (pastāvīgo iedzīvotāju skaits) |
| 4. | Nefinanšu investīcijas uz vienu iedzīvotāju, *euro* | 0,1 | Centrālā statistikas pārvalde |
| 5. | Demogrāfiskās slodzes līmenis | 0,1 | Centrālā statistikas pārvalde |
| 6. | Individuālo komersantu un komercsabiedrību skaits uz 1000 iedzīvotājiem | 0,1 | Centrālā statistikas pārvalde |
| 7. | Pastāvīgo iedzīvotāju blīvums (cilvēku skaits uz vienu kvadrātkilometru) | 0,05 | Centrālā statistikas pārvalde (pastāvīgo iedzīvotāju skaits) un Valsts zemes dienests (platība, km2) |
| 8. | Pastāvīgo iedzīvotāju skaita izmaiņas pēdējo piecu gadu laikā, % | 0,1 | Centrālā statistikas pārvalde |
| Svaru summa | 1,0 |  |

Piezīmes:

1. Nozīmības svars – rādītāju svarīgums jeb nozīme kopējā teritorijas attīstības indeksa vērtībā.
2. Plānošanas reģionu teritorijas attīstības indeksa ikgadējā aprēķināšanā gadam t tiek izmantota statistika atbilstoši 2.tabulas 1.punktā minētajam rādītājam par gadu t-2, kā arī 4. un 6.punktā minētajam rādītājam par gadu t-1.

3 Darbspējas vecuma iedzīvotāji – sievietes, vīrieši 15-62 gadi (aprēķiniem par 2013.gadu), pēc 2014.gada 1.janvāra saskaņā ar likuma „Par valsts pensijām” pārejas noteikumu 8.¹punktā noteikto pensionēšanās vecuma pieaugumu, arī darbspējas vecuma grupas augšējā robeža pakāpeniski paaugstināsies.

Iesniedzējs:

vides aizsardzības un reģionālās attīstības ministrs R.Naudiņš

Vīza:

valsts sekretārs G.Puķītis

02.06.2014. 16:40

L.Vikšere

66016786, Laura.Viksere@varam.gov.lv